
PUEBLO KIER SA OPINION DI OPOSICION RIBA E 


SENTENCIA DI BENNY SEVINGER 


Parlamento mester pone presion riba oposicion 


Dialuna den Parlamento, Prome Minister Evelyn Wever - 
Croes a dirigi palabra na tur miembro di Parlamento cu ainda 
no a duna nan opinion riba e hecho cu Parlamentario Benny 
Sevinger a wordo sentencia pa corupcion. Prome Minster a 
bisanan cu pueblo merece sa kico nan ta pensa tocante e 
sentencia. 


Desde e sentencia di Corte di Husticia den e caso Avestruz, 
a tuma nota di diferente expresion particularmente di 
sostenedornan di oposicion. Algo cu ta resalta ta expresionnan 
unda cu ta purba minimalisa e hecho cu Parlamentario Sevinger 
a sali culpabel pa comete corpucion. Prome Minister a bisa: 
‘Bo no por bisa cu Benny Sevinger ta untiki ladron of untiki 
corupto, paso esey ta haci cu bo ta mes of mas ladron cu ne”. 


Lamentablemente practicanan robes ta sigui tuma luga den e 
partido. A yega na conocemento di Prome Minister di paden di 
AVP, cu Parlamentario Mike Eman ta cobra un toelage como 
‘fractie leider’ pero no ta traha como fractie leider. Pa cual 


Prome Minister a expresa cu cualkier persona cu ta haya un 
toelage of un pago cu e no merece, mester wordo atendi cu ne 
y kita esaki for di dje. 


Esaki ta e momento pa demas Parlamentarionan entre otro 
Miguel Mansur, Marisol Lopez - Tromp, Aquanette Gunn, 
y Mervin Wyatt Ras, cuminsa expresa nan mes y duna nan 
opinion pa pueblo haya sa kico nan ta pensa di e veredicto di 
Sevinger. 


Rycond Santos do Nascimento, Gerlien Croes y miembronan 
di coalicion a duna nan opinion caba, pero e demas tambe 
mester duna nan opinion. 


Finalmente Prome Minister Wever - Croes a enfatisa cu pueblo 
di Aruba merece scucha opinion di representantenan di pueblo 
riba e tema importante aki. “Si e nan no sali duna opinion, ta 
paso nan ta mes of mas corupto y ladron cu Benny Sevinger. 

e PARLAMENTO A APROBA LEY MKB 


Prome Minister Evelyn Wever-Croes, Minister di Economia 
Geoffrey Wever y Minister di Finansa Xiomara Maduro 
tabata den Parlamento pa trata e formalisacion di e 
yudansa financiero cu Gobierno a duna na companianan 
chikito y mediano durante e pandemia. Mayoria den 
Parlamento a sostene e ley cu ta ancra e ayudo financiero 
cu a wordo duna na companianan mediano y chikito 
durante pandemia. “Danki na e mayoria den Parlamento 
cu a sa di sostene e ley cu ta ancra e ayudo financiero cu 
a wordo duna na companianan mediano y chikito durante 
pandemia” 

° ACTIVIDAD DI LIMPIESA EAGLE BEACH 


Prome Minister a incia diaranson mainta na Eagle Beach 
cu e actividad Beach Clean up di Bucuti & Tara hunto cu 
AAA y alumnonan di Mon Plaisir Basis School y turista. Na 
e ocasion Prome Minister a hiba palabra reflexionando riba 
e tempo dificil cu a pasa aden den periodo di pandemia y 
con bendishona Aruba ta awe danki na resiliencia di cada 

BUSINESS EVENT 


e IMPACTO PROYECTO PORT CITY RIBA ECONOMIA 


Prome Minister Evelyn Wever-Croes a atende un evento 
organisa pa Aruba Ports Authority (APA), na unda nan a 
presenta oficialmente e proyecto di Port City na "lenders" y 
na diferente compania. Meta di Gobierno di Aruba ta pa 
crea progreso y bienestar general pa nos pais pa logra 
esaki mester desaroya economia. 


e VISION DI INNOVACION DI GOBIERNO 


Riba invitacion di Presidente di e comision di Parlamento 
cu ta encarga cu Ciencia, Tecnologia y Innovacion, Prome 
Minister Evelyn Wever-Croes tabata presente pa duna 
informacion riba e vision di innovacion di Gobierno. Prome 
Minister a presenta hunto cu sefiora Indra Zandaam, 
Directora di Directie Voor Innovatie cu ta esun cu ta 
encarga cu e maneho di innovacion di Gobierno. 


ciudadano. 


e PROME MINISTER TA FELICITA KPA CU EDIFICIO NA 
PLAYA 


Diahuebs atardi a tuma luga entregamento di yabi di Warda 


di Polis Playa. E edificio a wordo remodela y adapta 
specialmente pa Cuerpo Policial. Premier Evelyn Wever - 
Croes ta felicita Cuerpo Policial cu esaki y ta gradici Minister 
di Husticia Rocco Tjon cu a cumpli y haci esaki posibel. 

GOBIERNO TA TRAHANDO RIBA PRESUPUESTO 2024 PA 
POR ENTREGA ESAKI PROME CU 
1 DI SEPTEMBER NA PARLAMENTO 


Gobierno di Aruba pa medio di Minister di Finansa Xiomara 
Maduro ta trahando riba Presupuesto 2024. E siman aki e 
mandatario hunto cu expertonan di Departamento di Finansa 
a repasa e 'Meibrief' cu ta e carta di Minister di Finansa dirigi 
na Conseho di Minister cu ta contene e cuadro financiero cu 
despues lo bira Presupuesto 2024 di nos Pais. 


E mandatario a splica cu tin decisionnan cu tin cu wordo tuma 


den Conseho di Minister pa asina Presupuesto 2024 por conta 
tambe cu un surplus di 1% di nos GDP. Minister di Finansa 
Maduro ta trahando pa e aña aki atrobe por cumpli debidamente 
cu nos Constitucion pa entrega Presupuesto 2024 na tempo, 
prome cu 1 di september 2023 na Parlamento di Aruba. 


Minister Maduro lo tene Pueblo informa riba e trabounan pa 
Presupuesto 2024 por wordo finalisa. 


Diaranson ultimo tabata un dia historico pa Aruba caminda 
DVG atraves di nan departamento di Kwaliteitsinstituut a firma 
un “letter of intent” cu e compania Prelum di Hulanda. 


E acuerdo aki ta pa facilita e dokternan di cas y otro gruponan cu 
ta forma parti di e prome linea di cuido na Aruba. Pa mantenenan 
conocemento di e materia y haya nan acreditacionnan 
necesario pa nan registracion como dokter di cas. E compania 
Prelum lo ta trahando hopi di serca cu e Kwaliteits Instituut 
Aruba. Un paso hopi importante den mehoracion di e prome 
linea di cuido aki na Aruba. 


Cu e acuerdo aki dokternan di cas por bay haci uzo di e 
E-plataforma di Prelum cu lo wordo disefia specialmente pa 
Aruba. Nan por sigui cursonan medico via e plataforma cu ta 

CALIDAD DI CUIDO 


un e-learning, es decir via un forma digital. Di e manera aki 
nos dokternan ta keda den actualisacion di tur novedad den e 
mundo medico y ricibi tur nan acreditacionnan necesario. 


Segun Minister Oduber e acuerdo lo contribui pa e dokternan 
traha na un manera mas eficiente y ta pas den e vision di 
ministerio pa stimula innovacion, pa asina aumenta e eficiencia 
y calidad den cuido. 


E ta algo hopi importante cu a logra pa nos dokternan di 
cas cu lo contribui grandemente na reduccion di gastonan 
y mehoracion di e calidad di cuido cu ta ser brinda na nos 
comunidad. E platforma aki lo ta un cumisamento pa e tipo di 
e-learning aki e lo por wordo expande den futuro pa otro grupo 
di cuido medico, e mandatario ta finalisa bisando. 


pe a ai. 


Despues di varios siman di incertidumbre, awe Minister 
Glenbert Croes y Minister Geoffrey Wever a tuma un decision 
riba e reduccion di tarifa di coriente. 


ELMAR a haci un propuesta inicial na Minister Glenbert Croes 
y Minister Geoffrey Wever y expertonan a revisa esaki, Minister 
Wever, den consulta cu Minister Croes, a informa ELMAR 
cu nan ta haya cu tur categoria di usuario mester haya un 
reduccion pro rata y a puntra ELMAR pa ahusta e reduccion. 


Ayera tardi ELMAR a manda e tarifa ahusta unda cu tur categoria 

di usuario ta haya un reduccion pro rata di 7.1% y despues 
cu e expertonan cu ta asesora Gobierno den e proceso aki 
a conseha cu e calculacionnan ta corecto, e mandatarionan 
a informa ELMAR cu nan ta bai di acuerdo cu e reduccion di 
7.1% pa tur categoria pa un periodo di 4 luna. 


Nae momento aki no tin espacio financiero cerca e companianan 
di utilidad pa reduci e coriente mas. 


Gobierno a haci su due diligence y a percura pa tuma un 
decision responsabel y husto. 

24 DI APRIL 
TA UN DIA HISTORICO PA PAIS ARUBA 


Dialuna ultimo, a tuma luga un reunion na Parlamento di 
Aruba, cual e fraccion di AVP a yama. Prome cu a inicia cu e 
disertacion, Minister Endy Croes a expresa cu e ta lamenta cu 
mayoria di e parlamentarionan di e partido di AVP no tabata 
presente. Pues, nan no ta carga e responsanilidad di nan 
trabou y no por tabata presenta ni pa e reunion cu nan mesun 
fraccion a yama. 


Durante e disertacion, Minister Endy Croes a expresa cu e 
kier keda corda e fecha di 24 di april como un dia historico pa 
Aruba, como cu riba e fecha ey, na aña 1983, 40 aña pasa, riba 
un diadomingo atardi, nos Libertador Betico Croes a wordo tira 
pa un agente policial na Veld di Winston. 


Minister Endy Croes a menciona cu e tabata mucha e tempo 
ey y e tabata na e sitio. E Mandatario di Deporte ta sigui bisa 


cu esaki a pasa un siman prome cu eleccion y e ta corda con 
pueblo a reacciona na e momento devastador ey. 


E eleccion ey tabata despues cu nos lider inmortal Betico 
Croes a logra dia 12 di maart 1983 e status aparte pa Aruba y 
no obstante el a ricibi un bala y tabata den exterior, pueblo a sa 
di honr'e cu 10.506 voto. E tempo ey solamente 35.898 hende 
por a vota aki na Aruba, cual 2788 persona a vota MEP. 


Finalisando, Minister Endy Croes a indica cu e no kier splica 
cu su intencion no ta pa simplemente splica e historia, sino 
pa recorda pueblo e trayectoria impresionante cu e Partido di 
MEP a pasa aden. 


Masha danki na tur cu e sostene e lucha aki, na tur homber y 
muhe balente cu a sostene nos Libertador Betico Croes. 

MINISTERENDYCROES 


EN CONEXION CU E 
PROYECTO DI PORT CITY, 
MINISTER ENDY CROES A 
ATENDE E BUSINESS EVENT 

DI APA 


Recientemente, en conexion cu e proyecto Port City Aruba, 
Minister di Enseñansa y Deporte a atende e Business event di 
Aruba Port Authority N.V. (APA). 


Durante e evento Minister di Turismo di Salud Publico Dangui 
Oduber a presenta oficialmente e proyecto aki na tur e 
instancianan financiero di Aruba. E proyecto aki ta sumamente 
beneficioso pa e economia di Pais Aruba. 


Sector priva lo haci un inversion rond di 500 miyon dollar, cual 
ta e inversion mas grandi den infrastructura cu nos a yega di 
conoce na Aruba. APA ta invertiendo rond di 80 miyon dollar 
den e espacionan publico, parke recreacional y parkeerplaats. 


E proyecto di Port City lo contribui pa mehora e producto 
turistico. Ademas, ta crea experiencia nobo pa nos bishitante- 
y localnan. 


Minister Endy Croes ta felicita Minister Dangui Oduber, ekipo 
di APA, Departamento Economico y tur instancia cu a contribui 
pa realisa e gran proyecto aki. 


A 

ORIGEN DI INFLACION 


Mundo henter a pasa den un crisis mundial di inflacion. Ta conoci cu Aruba ta importa 
practicamente tur cos, pues tambe inflacion. E pandemia mundial Covid-19, e guera di 
Ukraina, e aumento di prijsnan internacional di fleta y e crisis mundial di inflacion cu a 


sigui, tur ta factornan internacional cu a causa aumento di costo di bida mundialmente, 
na Aruba tambe. 


INFLACION LOCAL 


E crisis mundial di inflacion a causa un crisis di inflacion aki na Aruba tambe. Mientras 
cu henter mundo ta buscando nan mesun maneranan pa maneha inflacion, localmente a 
inflacion a wordo frena na diferente forma. Aki ta sigui algun di e pasonan cu Gobierno 
di Aruba a tuma pa frena inflacion y trece alivio pa nos comunidad. 


A baha inkomstenbelasting y 
loonbelasting 3 biaha 


A aumenta minimumloon 
3 biaha 


A hisa e suma liber di impuesto 2 
biaha y asina 36.161 hende no ta paga 
inkomstenbelasting ni loonbelasting mas 


A aumenta reparatie toeslag 
2 biaha 


A baha prima di AZV 
pa pensionado 


A aumenta pensioen di biehes 
3 biaha 


3 A baha grondbelasting riba casnan 
A baha prijs di awa y coriente cu no ta di balor halto (y a aumenta e 
belasting riba casnan di balor halto) 
A elimina e belasting riba herencia, 
successiebelasting 


Ora e tarifa di awa y coriente mester a subi, 
a absorba e aumento pa un tempo 


A baha tarifa di winstbelasting riba 


No obstante prijs di crudo halto, 
ganashi di negoshinan di 25 % pa 20 % 


ta cuminsa baha prijs di coriente 


A baha desempleo y na aña 2022, 
1500 mama y tata di famia a haya 

A absorba e aumento di gasolin 
pa a un tempo 


A scoge pa aumento di BBO 
(inflacion di 1.4 %) en bes di BTW 
(inflacion di 5 pa 9 %) pa evita mas inflacion 


AAACQAANA 


Gabinete Wever - Croes JI 


Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uza e 
benificionan aki pa 
engrandece nos mes 
y Aruba. 


een 


ANA DI UNION Y POSITIVISMO! 

